
«Στην Ελλάδα έχουµε µακρά παράδοση συζητήσεων µε κρατούμενους για την σβέση καταστάσεων καιτην διαµόρφωση νομοθεσίας», είπε ο κ. Παρασκευόπουλος. 


Τον ρόλοτου Πάνου Λάμπρου στο υπουργείο Δικαιοσύνης αποσαφήνισε ο υπουργός Δικαιοσύνης Νίκος Παρασκευόπουλος 
μιλώντας στην Επιτροπή Θεσμών και Διαφάνειας της Βουλής. 


Παρέχοντας πλήρη κάλυψη στον κ. Λάμπρου ο υπουργός υπογράμμισε ότι εργάσθηκε για την κατάσβεση των εξεγέρσεων 
στις Φυλακές, ξεκαθάρισε ότι δεν προκύπτει απότις συνομιλίες του πως συντόνιζετους Φυλακισμένους, ενώ υπενθύμισε ότι 
ο ίδιος επί υπουργείας Βενιζέλου, όταν υπήρχαν εξεγέρσεις στις Φυλακές, είχε αναλάβει παρόμοιο ρόλο µε εκείνον του κ. 
Λάμπρου. 


Ακόμη ο υπουργός Δικαιοσύνης διέψευσετις σχετικές καταγγελίες του πρώην υπουργού Γιάννη Πανούση. 
Για τον ρόλοτου Π. Λάµπρου 


Οκ. Παρασκευόπουλος υπενθύμισε ότι «τον Ιανουάριο βρεθήκαµε προ δύσκολης κατάστασης στις Φυλακές που είχε δύο 
χαρακτηριστικά. Το ένα χαρακτηριστικό ήταν ότι υπήρχε γενικευμένη αναταραχή µετη µορφή εξεγέρσεων και απεργιών 
πείνας, Το δεύτερο ήταν ότι υπήρχε υπερπληθυσµός και κακές συνθήκες περίθαλψης, Τότε είχαμε 192 υποθέσεις σε βάρος της 
χώρας µας στο Ευρωπαϊκό Δικαστήριο που σηµαίνει και δυσβάσταχτο οικονομικό κόστος». 


Για την σχέση του µετον Πάνο Λάμπρου ο υπουργός είπε ότι σε µία επίσκεψη βουλευτών του ΣΥΡΙΖΑτου γνώρισαν τον Πάνο 
Λάμπρου ὡς άνθρωπο που θα μπορούσε να βοηθήσει και ότι «προσωπικά τον γνώριζα χρόνια ὡς ακτιβιστή στο πεδίο των 
δικαιωμάτων των κρατουμένων και µου έκανε εντύπωση η σοβαρότητά του.Ἠταν σοβαρός, µετρηµένος και σκέφτηκα ότι 
µπορεί να πηγαίνει στις Φυλακές, να εκθέτειτις θέσεις του υπουργείου και να ακούει τα αιτήματα». 


Αναφορικά µετο ρόλο που είχεοκ. Λάμπρου οκ. Παρασκευόπουλος τόνισε ότι «μία συζήτηση που έχει ὡς στόχο µία 
αγωνιώδη προσπάθεια για τη νομιμότητα δεν έχει σχέση µε διαπραγματεύσεις. Προσπάθησε νβα αποσβέσειτις εξεγέρσεις. 
Μίλησε στη γλώσσατους, µετρόπο ώστε να είναι αποτελεσματικός για να αποκαταστήσει ηρεµία στο χώρο των Φυλακών». 
«Αυτές οι συζητήσεις δαιµονοποιήθηκαν. Στην Ελλάδα έχουµε µακρά παράδοση συζητήσεων µε κρατούμενους για την σβέση 
καταστάσεων και την διαµόρφωση νομοθεσίας», είπε ο κ. Παρασκευόπουλος. 

Υπενθύμισε πως «το 1990 είχε γίνει εξέγερση στον Κορυδαλλό γιατρεις µήνες καιτο κράτος δεν μπορούσε να αντιμετωπίσει 
αλλιώς την κατάσταση. Τότε ένας εμπνευσμένος υπουργός Δικαιοσύνης, ο Θανάσης Κανελλόπουλος, θέλησε να συνομµιλήσει 
µετους κρατούμενους, Έκανε κάτι πρωτοφανές: επειδή κρίθηκε επικίνδυνο για την ασφάλειά του να πάει στις φυλακές, τους 
κάλεσε στο γραφείοτου, Πήγαν πέντε άτοµα, ανάμεσά τους και καταδικασµένοι για βαριά εγκλήματα, τους άκουσε, τους 
κέρασε και πίτσα και συνέστησε νομοπαρασκευαστική επιτροπή για να επεξεργαστεί τα αιτήµατα των κρατουμένων. Κάτι 
ανάλογο έγινε επί υπουργείας Βενιζέλου το1996». 


«Και στην περίπτωση Κανελλόπουλου και στην περίπτωση Βενιζέλου ἡμουν ο «Λάμπρου». Πήγα στην Πάτρα, µαζί µετον 
Ανδρέα Λοβέρδο, ακούσαμε τα αιτήµατα τους», είπε χαρακτηριστικά ο υπουργός Δικαιοσύνης. 


Για τα σημειώματα που κατήγγειλε ο Γ. Πανούσης 


Σχετικά µε τα σημειώματα που κατήγγειλε ο Γιάννης Πανούσης οκ. Παρασκευόπουλος επισήμανε ότι «κατά την διάρκεια των 
επαφών του κ. Λάμπρου τα υπουργεία Προστασίας του Πολίτη και Δικαιοσύνης λάμβαναν σημειώματα. Τα περισσότερα ήταν 
κοινά και για τα δύο υπουργεία, ανυπόγραφα, εξαιρετικά χρήσιμα για την γνώση και αντιμετώπιση της κατάστασης» και 
προέρχονταν «προφανώς από την ΕΥΠ, αλλά ανυπόγραφα.». 


«Οι διάλογοι δεν έδειχναν συμπεριφορά του Π. Λάμπρου µε την οποία να τους ξεσηκώνει προς την παρανομία, ίσα ίσα», 
ξεκαθάρισε ο υπουργός Δικαιοσύνης και υπογράμμισε πως «το γεγονός ότι οι συνομιλίες δεν οδήγησαν σε υπαγόρευση 
νομοθεσίας αποδεικνύεται και από τους διαλόγους και από την εξέλιξη των πραγμάτων. Τα κυριότερα αιτήµατάτους, όπως η 
κατάργηση του τροµονόµου και η κατάργηση της λήψης του ΒΝΑ χωρίς την συναίνεση του προσώπου, δεν έγιναν δεκτά». 


Οκ. Παρασκευόπουλος σημείωσε ότι «στα μηνύματα που λάµβανα πολλές Φορές έβλεπα και εγώ απειλές και υβριστικές 
αναφορές είτε για εμένα είτε για τον κ. Πανούση. Δεν ανησύχησα κατ’ αρχήν γιατί έχω καλή Φύλαξη». 


Για την τύχη των σημειωμάτων τόνισε ότι «τα έχω καταστρέψει. Τα κατέστρεα όπως προβλέπεται. Όταν ολοκληρώθηκεη 
θητεία µου τον Αύγουστο τα κατέστρεψα όλα», ενώ πρόσθεσε ότι «η συνήθης αναφορά για εμένα ήταν «βασανιστής» ή 
«Πόντιος Πιλάτος»». 


Για τις προστριβές µετον Γ,. Πανούση 
Σχετικά µετην σχέση του µετον Γιάννη Πανούση, οκ. Παρασκευόπουλος υπενθύμισε ότι είχε δύο προστριβές µαζίτου. 


«Η πρώτη ήταν όταν είπε ότι µέσα στις Φυλακές κάποιος θα δολοφονηθεί που θεώρησα επικίνδυνη ανακοίνωση. Το δεύτερο 
ήταν όταν οι Πυρήνες της Φωτιάς έβγαλαν ανακοίνωση για ελέγχους στον Κορυδαλλό και έλεγαν «Φασίστα» τον Πανούση 
και «Πόντιο Πιλάτο» εμένα. Σ’ αυτήν την «καταγγελία» απάντησε ο Γ. Πανούσης λέγοντας ότι δεν ζήτησε να κάνει βίαιη 
επέμβαση η Αστυνομία, αλλά το ζήτησαν άλλοι που κρύβονταν. Το «κρύβονταν» ήταν ο όρος που χρησιμοποιούσαν για 
εμένα. Του απάντησα και εγγράφως ότι στην Αστυνομία δεν μπορούσα να δώσω εντολές ὡς υπουργός Δικαιοσύνης και 
προφορικά του είπα ότι ουδέποτε απάντησα στα δημοσιεύματα αυτά, ότι δεν έχει νόηµα ο διάλογος µε απολύτως έξαλλα 
κείµενα, αλλά του παραπονέθηκα ότι δεν έπρεπε να φωτογραφίσεις εµένα ότι κρύβομαι πίσω απὀ την επέµβαση». 


Ο υπουργός Δικαιοσύνης παραδέχθηκε πως σε συζήτησή τους οκ. Πανούσης είχε ισχυριστεί πως «ο Λάμπρου δεν 


περιορίζεται µόνο σε κατάσβεση, αλλά τους συντονίζει», «Του είπα ότι δεν το βλέπω, δεν το βλέπω σε κανένα σηµείώμα, 
αλλά και οκ. Πανούσης δεν το είχεπει στηριγµένος σε πραγματικά περιστατικά, αλλά ως εκτίµηση», τόνισε. 


Για τη µήνυση 


Όσον αφορά την μήνυση για την διαρροή εγγράφων οκ. Παρασκευόπουλος υπογράμμισε πως «αποφασίσθηκε την στιγµή 
που στην τηλεόραση είχε εμφανιστεί αριθµός εγγράφων που φέρονταν ότι είναι της ΕΥΠ, αλλά δεν είναι γνωστό αν ανήκουν 
στην ΕΥΠ». 


«Έγινε λόγω της ανησυχίας της κυβέρνησης ότι µπορεί να παρελαύνουν, αν δημοσιεύονται σωρηδόν διάφορα απόρρητα 
έγγραφα που να θέτουν σε κίνδυνο την ασφάλεια της χώρας.Ίσως να βοήθησε οιυπεύθυνοι για τη ροή εγγράφων να µην 
συνεχίσουν το έργο τους», τόνισε. 

Ενήµερος ο Πρωθυπουργός γιατις διαφωνίες 


Συζήτηση για το ρόλο του Πάνου Λάμπρου έγινε και ενώπιον του Πρωθυπουργού, σύµφωνα µετον υπουργό Δικαιοσύνης 
Νίκο Παρασκευόπουλο, ο οποίος καταθέτει στην Επιτροπή Θεσμών και Διαφάνειας της Βουλής. 

Απαντώντας σε ερωτήσεις του βουλευτή του ΠΑΣΟΚ Ευάγγελου Βενιζέλου, ο υπουργός Δικαιοσύνης είπε ότιο 
πρωθυπουργός ήταν ενήµερος γιατις διαφωνίες Παρασκευόπουλου - Πανούση, όπως είπε «του είχε γίνει σαφές ότι είχαμε 
κάποιες διαφωνίες, αλλά του είχε γίνει επίσης σαφές ότι δεν ήταν ένα Φαινόμενο µε τόσο µεγάλη έκταση». 

Όσον αφορά τον κ. Λάμπρου οκ. Παρασκευόπουλος σημείωσε ότι «έχω βρεθεί σε ευρύτερη συζήτηση, στην οποία έγινε 
λόγος για το γεγονός ότι ο Πάνος Λάμπρου έχει αυτή την αποστολή και ότι η Φάση της αναταραχής έχει τελειώσει και 
μπαίνουμε στη φάση της οµαλότητας. Η συζήτηση µία φορά έγινε ενώπιον του Πρωθυπουργού». 

